**Farské oznamy**

**Tridsiata tretia nedeľa rok A – (19. 11. 2023)**

|  |  |  |
| --- | --- | --- |
| Pondelok | Bl. Anny Kolesárovej | 17.30 |
| Utorok | Obetovanie Panny Márie | 7.00 |
| Streda | Sv. Cecílie, panny a mučenice | 17.30 |
| Štvrtok |  | 7.00 |
| Piatok | Sv. Ondreja Dung-Laka, kňaza, a spol.mučeníkov | 17.00 |
| Sobota | Sv. Kataríny Alexandrijskej, panny a mučenice | 17.00 Oblazov |
| Nedeľa | Tridsiata štvrtá nedeľa v období cez rok Nášho Pána Ježiša Krista, Kráľa neba i zeme | 8.00 a 10.30 |

Dnes je svetový deň chudobných.

Pápežská nadácia ACN - Pomoc trpiacej Cirkvi aj tento rok organizuje celosvetovú kampaň s názvom „Červená streda“, ktorá upozorňuje na problém porušovania náboženskej slobody a ktorá túto tému prináša do verejného priestoru. Dnes je vo svete viac ako 300 miliónov ľudí prenasledovaných pre svoju kresťanskú vieru, alebo žije v krajine, kde im hrozí nábožensky motivované násilie či diskriminácia.

V piatok 24.11. o 18.30 v pastoračnom centre bude stretnutie birmovancov, účasť je nutná.

Pri príležitosti slávenia 38. svetového dňa mládeže na Nedeľu Krista Kráľa pozýva náš otec biskup Tomáš mladých na diecézne stretnutie mládeže s názvom KRÁĽOVSKÝ VÍKEND, ktoré sa uskutoční v dňoch 25. - 26. 11. 2023, v priestoroch Gymnázia sv. Františka z Assisi v Žiline.

Ďakujem za vaše modlitby, kvetinovú výzdobu, upratovanie, finančnú podporu i za každý druh pomoci a na budúci týždeň prosím o upratovanie skupinu č. 9. Želám vám peknú nedeľu.